Document ID: 32004D0063

Komission päätös,
tehty 23 päivänä joulukuuta 2003,
päätöksen 2003/467/EY muuttamisesta siltä osin kuin se koskee tiettyjen Italian maakuntien julistamista nautojen luomistaudista ja naudan tarttuvasta leukoosista vapaiksi
(tiedoksiannettu numerolla K(2003) 5063)
(ETA:n kannalta merkityksellinen teksti)
(2004/63/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1) ja erityisesti sen liitteessä A olevan II osan 7 kohdan ja liitteessä D olevan I luvun E kohdan,
sekä katsoo seuraavaa:
(1) Nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 25 päivänä kesäkuuta 2003 tehdyssä komission päätöksessä 2003/467/EY(2) vahvistetaan luettelot niistä jäsenvaltioiden alueista, jotka on julistettu nautojen luomistaudista ja naudan tarttuvasta leukoosista vapaiksi.
(2) Italia toimitti Lombardian alueella sijaitsevien Cremonan, Lodin ja Pavian maakuntien osalta komissiolle todisteet siitä, että asianmukaiset direktiivissä 64/432/ETY säädetyt edellytykset täyttyvät, jotta kyseiset alueet voitaisiin julistaa virallisesti luomistaudista vapaiksi nautakarjojen osalta.
(3) Italia toimitti myös Lombardian alueella sijaitsevien Milanon, Lodin ja Cremonan maakuntien osalta ja Toscanan alueella sijaitsevien Arezzon, Firenzen, Grossetton, Livornon, Luccan, Pisan, Pistoian, Praton ja Sienan maakuntien osalta komissiolle todisteet siitä, että asianmukaiset direktiivissä 64/432/ETY säädetyt edellytykset täyttyvät, jotta kyseiset alueet voitaisiin julistaa virallisesti naudan tarttuvasta leukoosista vapaiksi nautakarjojen osalta.
(4) Italian toimittamien todisteiden arvioinnin perusteella Cremonan, Lodin ja Pavian maakunnat Lombardian alueella olisi julistettava virallisesti luomistaudista vapaiksi sekä Milanon, Lodin ja Cremonan maakunnat Lombardian alueella ja Arezzon, Firenzen, Grossetton, Livornon, Luccan, Pisan, Pistoian, Praton ja Sienan maakunnat Toscanan alueella olisi julistettava virallisesti naudan tarttuvasta leukoosista vapaiksi.
(5) Päätös 2003/467/EY olisi siksi muutettava vastaavasti.
(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2003/467/EY liite II ja III tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä joulukuuta 2003.

Labels: 0
18
6